Súradnice: 42°08′32.27″S 24°44′24.4″V﻿ / ﻿42,1422972°S 24,740111°V﻿ / 42.1422972; 24.740111

**Stredná odborná škola interiérovej architektúry a drevárstva Christa Boteva** (bulh. Професионална гимназия по вътрешна архитектура и дървообработване „Христо Ботев" – *Profesionalna gimnazija po vătrešna architektura i dărvoobrabotvane „Christo Botev"*), v minulosti známa aj ako **Stolárska škola** (bulh. Столарско училище – *Stolarsko učilište*), alebo **Priemyselná škola** (bulh. Промишленото училище – *Promišlenoto učilište*) je budova školy z prvej polovice 20. storočia, ktorá sa nachádza v centrálnej časti mesta Plovdiv v Plovdivskej oblasti v južnom Bulharsku.

Lokalita
--------

Budova leží v centrálnej časti mesta Plovdiv na ulici „Gladston" (bulh. улица „Гладстон" č. 70.

Dejiny a charakteristika budovy
-------------------------------

Budova je predstaviteľom bulharskej moderna. Bola postavená podľa projektu architektov Svetoslava Grozeva a Dimităra Popova.

Základný kameň budovy bol položený v priebehu roku 1931. a budova bola dokončená v roku 1933. V tom istom roku sa do budovy presťahovala Stredná odborná škola interiérovej architektúry a drevárstva Christa Boteva (v tom čase pod názvom Priemyselná škola).

Zaujímavým prvkom je schodisko, ktorého priestor je presklený štyrmi zvislými pásmi okien, pričom jednotlivé pláty skla sú vložené do tenkých kovových rámov. Toto riešenie pripomína budovu Staatliches Bauhaus v Dessau, ktorá bola postavená podľa projektu Waltera Gropiusa.

Stredná odborná škola interiérovej architektúry a drevárstva Christa Boteva
---------------------------------------------------------------------------

### Dejiny

Škola bola založená v roku 1907 ako *Stolárska škola* pri Obchodno-priemyselnej komore v Plovdive. V prvých rokoch po založení škola postupne sídlila v rôznych budovách v meste.

V roku 1933 sa premiestnila počas konania *Plovdivského priemyselného veľtrhu* do súčasnej budovy, ktorá bola počas veľtrhu oficiálne otvorená. V roku 1934 sa škola zúčastnila prvého *Plovdivského veľtrhu vzoriek* pričom exponáty vystavovala vo vlastnej budove. V roku 1936 škola získala zlatú medailu na medzinárodnom veľtrhu v Bruseli.

### Súčasnosť

V súčasnosti škola pôsobí ako stredná odborná škola financovaná štátom. V škole sú štvorročné a päťročné štúdijné odbory.

Päťročné štúdijné odbory na škole sú: 

* výroba nábytku
* projektovanie a výroba interiérového vybavenia
* reštaurovanie štýlového nábytku a stolárstvo
* čalúnnictvo a dekorácia
* výroba dverí a okien
* výroba strunových hudobných nástrojov

Ako štvorročné štúdijné odbory sa na škole vyučuje drevorezba, balenie a výroba parkiet.

Absolventi päťročných oborov získajú po záverečných skúškach tretí stupeň odbornej stredoškolskej kvalifikácie, absolventi štvorročných odborov druhý stupeň.

Galéria
-------

* celkový pohľad na budovu z juhucelkový pohľad na budovu z juhu
* východná fasáda budovyvýchodná fasáda budovy
* severná fasáda budovyseverná fasáda budovy
* detailný pohľad na časť budovy nad hlavným vchodomdetailný pohľad na časť budovy nad hlavným vchodom
* hlavný vchod do budovyhlavný vchod do budovy
* pohľad na budovu zvrchupohľad na budovu zvrchu

Referencie
----------

1. 1 2 3 4 5 6 7 8 9 10  MAKARINOV, Vasil; KARAKOLEV, Teodor. Bălgarski architekturen modernizăm – Obrazci ot 1920-te, 1930-te, 1940-te godini. Sofia : Nov bălgarski univerzitet. 2017. 78 s. ISBN 9789545359712. S. 14 – 15. (po bulharsky)
2. 1 2 3 4 5 6 7 8 9 10 11 12 13  TOTEV, Božidar. Enciklopedija na Plovdiv. Sofia : Božidar Totev/Bulged OOD. 2017. 608 s. ISBN 9786191881383. S. 417. (po bulharsky)
3. 1 2 3 4 5 6 7 8   *История* [online]. pgvad.org, [cit. 2023-05-02]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Stredná odborná škola interiérovej architektúry a drevárstva Christa Boteva**